Club de Remo Vilaxoan

Club de Remo Vilaxoán Galiziako Pontevedran dagoen Vilagarcía de Arousako arraun taldea da. Gaur egun Galizako A Ligan ari da.

 Historia 
1982an sortu zen taldea. Bateletan eta trainerutan aritu zen 1991 urtean jarduerari utzi zion arte.

1999an herriko gazte talde batek, Francisco Javier Alcalde “Chico” buru zjutela, arraun elkartea berriz abiatzeari ekin zioten. Batel eta trainerilletan aritu ziren eta Galiziako zein Espainiako txapelketak irabazi zituzten promesa mailan 2007an eta 2008an eta kadete eta gazte mailan 2009an.

2008n trainerua osatzea lortu zuten eta Galiziako Ligan hartu zuten parte. 2011n eta 2012an bosgarren postuan amaitu zuen. 2014 denboraldirako Fran González entrenatzaile-patroia fitxatu zuen, Galiziako teknikorik ezagunenetakoa.

2014ko martxoan aurre-denboraldiko bi estropada jokatu zituen euskaldunen aurka, Pasaiakoa (9.a) eta Castrokoa (4.a). Galiziako Ligan ere bikain aritu zen eta laugarren postua lortu zuen, inoizko onena. Ordutik aurrera maila jeitsi du, 2016an adibidez 10. eginez juxtu juxtu salbatu zen. Ordutik aurrera urtero postu hobeak lortu zituen. 2020an Liga irabazteko asmoz osatu zuen trainerua, baina amaieran hirugarrena izan zen Tirán eta Samertolameuren atzean, inoizko posturik onena hala ere. Aurrez 2019an Galizian jokatu zen Espainiako Traineru Txapelketan hartu zuen parte.

Galiziako A Ligako trainerua izan arren 2022an ez zuen trainerua osatzerik lortu.

 Palmaresa 
 Ligak 
 Galiziako Traineruen Liga (0): hirugarren 2020an.

 Azken denboraldiak 
 Urtea  Liga  Espainiako tx. 2008  Galiziako Liga, 14.a   2009  Galiziako Liga, 7.a   2010  Galiziako Liga, 7.a   2011  Galiziako Liga, 5.a   2012  Galiziako A maila, 5.a   2013  Galiziako A maila, 6.a   2014  Galiziako A maila, 4.a   2015  Galiziako A maila, 6.a   2016  Galiziako A maila, 10.a   2017  Galiziako A maila, 8.a   2018  Galiziako A maila, 7.a   2019  Galiziako A maila, 5.a 8.a 2020  Galiziako A maila, 3.a   2021  Galiziako A maila, 7.a   2022  ez

 Emakumezkoen trainerua 

2018an emakumezkoen trainerua osatzea lortu zuen eta Galiziako Ligan aritu zen.

 Urtea  Liga  Kontxa  Txapelketa 2018  Galiziako Liga, 4.a - 5.a 2019-  ez

 Erreferentziak 

 Kanpo estekak 
  Webgune ofiziala
  Liga Galega de Traiñeiras-en webguneko informazioa

Vilaxoan, Club de Remo
Kategoria:Vilagarcía de Arousa